Senior Section fejrede 20 års jubilæum mandag den 17. juni 2019, og klokken 08.30 stod ca. 100 medlemmer klar på tee-stederne til at dyste individuel og holdvis om de mange jubilæumspræmier.

Solen skinnede om kap med deltagerne, og vores golfbane tog sig ud fra sin allerbedste side.

Efter matchen sponsorerede Senior Section en middag i Gastro 46, hvor de mange deltagere i alderen 60-90 nød maden, den sociale hygge med snak, sang og jubilæumstale. Alt sammen godt hjulpet på vej med fejringen af dagens hole-in-one og whisky sponsoreret af VGC samt Flemming Vad.